El grup Vértigo posa el fermall a la Cavalcada de l’Humor de Burjassot
2025-07-24

Burjassot viurà un intens dissabte 28 de febrer en el qual l’humor, la sàtira i la música no faltaran en cap dels racons del municipi. De mans de l’Agrupació de Falles, al costat de l’Ajuntament de Burjassot, a través de la Regidoria de Falles, dirigida per Manuel Mondragón, el municipi viurà la seua tradicional Cavalcada de l’Humor que tindrà, com a fi de festa, la música del grup Vértigo, un dels més importants del panorama musical.

Després de recórrer els carrers de Burjassot amb les seues disfresses i les seues crítiques i amb ganes de seguir passant-s’ho bé, totes les comissions falleres, al costat dels veïns del municipi que també vulguen gaudir de la nit festiva, es dirigiran a l’aparcament de les Palmeres on els estarà esperant l’actuació de Vértigo, formació que versiona cançons de pop/rock, amb un potent directe, acompanyat d’un muntatge de so i llums espectacular i amb una dinàmica escènica i un repertori fresc i actual.

Una fi de festa a l’altura del dia festiu en què, des de l’Ajuntament de Burjassot, s’espera que totes les comissions gaudisquen de la música, del bon ambient i d’aquests primers actes fallers com a aperitiu a la gran setmana fallera.